اڤاتار (فيلم 2009)

اڤاتار  فيلم امريكانى اتعمل سنة 2009.

 النوع 
اڤاتار ده فيلم ملحمى و خيال علمى.

 فريق الشغل 
اڤاتار شارك فى انتاجه، و تعديله، و كتبه، و اخرجه چيمس كاميرون.

 البطوله 
اڤاتار من بطولة سام ورذينجتن، و زوى سالدانا، و ستيفن لانج، و ميشيل رودريجيز، و سيجورنى ويڤر.

 القصه 
بتدور احداث فيلم اڤاتار فى نص القرن الاتنين و عشرين، لما البشر يستعمروا كوكب پاندورا، قمر خصب ينفع يتعاش فيه لعملاق غازى فى نظام الفا سينتورى النجمى، عشان تعدين مادة الاوبتينيوم المعدنيه الثمينه، معدن موصل فائق فى درجة حرارة الغرفه. يهدد التوسع فى مستعمرة التعدين الوجود المستمر لقبيله محليه من الناڤى، نوع بشرى من السكان الاصليين فى كوكب پاندورا. بيشير عنوان الفيلم لجسم نافى متعدل وراثيا بيتم تشغيله من دماغ انسان موجود عن بعد و بيستخدم عشان يتفاعل مع سكان كوكب پاندورا الاصليين.

 الانتاج 
ابتدا تطوير فيلم اڤاتار فى 1994، لما چيمس كاميرون كتب 80 صفحه معالجه للفيلم. التصوير كان المفروض يحصل بعد ما يخلص فيلم كاميرون تايتنك (1997)، عشان ينزل سنة 1999؛ بس كاميرون قال ان التكنولوجيا اللازمه مكنتش متاحه لسه. ابتدا اختراع لغة الناڤى فى 2005 و ابتدا كاميرون يطور السيناريو و عالم اڤاتار الخيالى فى 2006. الفيلم استخدم على نطاق واسع تقنيات تصوير الموشن كاپشر الجديده و نزل للعرض التقليدى، و عرض ثرى دى (باستخدام تنسيقات الريل دى ثرى دى، و الدولبى ثرى دى، و الاكس پان دى ثرى دى، و الايماكس ثرى دى)، و تجارب فور دى (فى دور عرض كوريه جنوبيه مختاره).

 الميزانيه 
اڤاتار اتكلف ميزانيه رسميا 237 مليون دولار. و بتشير التقديرات التانيه لى ان التكلفه بتتراوح ما بين 280 مليون دولار و 310 مليون دولار للانتاج و 150 مليون دولار عشان الترويج للفيلم.

 تاريخ النزول 
اڤاتار اتعرض لاول مره فى اوديون ليستر سكوير فى لندن فى 10 ديسمبر 2009، و نزل فى امريكا فى 18 ديسمبر 2009.

 الاستقبال 
اڤاتار كسب مراجعات ايجابيه من النقاد، و اللى اشادوا جدا بتأثيراته البصريه الرائده، بالرغم من ان القصه خدت شوية نقد عشان مشتقه. الفيلم كسر ارقام قياسيه كتيره فى شباك التذاكر من ساعت ما اتعرض فى دور العرض، زى انه بقى الفيلم الاعلى ايرادات فى التاريخ. فى يوليه 2019، المركز ده اتخطاه فيلم المنتقمون: نهاية اللعبه، بس مع اعادة اصدار الفيلم، من اول الصين فى مارس 2021، رجع يبقى الفيلم الاعلى ايرادات من ساعتها. الفيلم كمان هوا تانى اعلى ايرادات فى التاريخ بعد ما اتعدل عشان التضخم بعد فيلم ذهب مع الريح (1939)، باجمالى 3.5 مليار دولار تقريبا. كمان الفيلم هوا الاول اللى يحقق اكتر من 2 مليار دولار. و كسب تلت جوايز اوسكار، و جايزتين بافتا، و جايزتين جولدن جلوب.

 مصادر 

 لينكات برانيه 


 سيناريو التصوير الرسمى


تصنيف:افلام 2009
تصنيف:افلام توينتيث سينتشيرى فوكس
تصنيف:افلام اتصورت فى لوس انجليس